คือว่าประจำเดือนมาเกิน7วันมา4เดือนแล้ว ไม่เคยกินยาคุม ไม่เคยมีเพศสัมพันธ์ คะ ควรทำไงดี ตอนนี้เคลียดมาเลยคะ
สวัสดีค่ะ การมีประจำเดือนมานานมากกว่า 7 วัน อาจเกิดจาก1. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีอาการขาดประจำเดือนนานหลายเดือนมาก่อน และเมื่อมีประจำเดือนมา ก็จะมีปริมาณมากและมานานกว่าปกติ2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป3. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น4. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น5. มีมดลูกอักเสบติดเชื้อ ซึ่งจะมีตกขาวที่ผิดปกติและอาการปวดท้องน้อยร่วมด้วย แต่หากไม่เคยมีเพศสัมพันธ์ ก็ไม่น่าใช่สาเหตุหากปริมาณประจำเดือนไม่มาเกินไป เช่น มากจนต้องเปลี่ยนผ้าอนามัยทุก 2-3 ชั่วโมง ไม่มีปวดท้องน้อยมาก และประจำเดือนมานานไม่เกิน 10 วัน อาจสังเกตอาการไปก่อนก็ได้ค่ะ เพราะอาจเกิดจากการผลิตฮอร์ดมนของรังไข่ผิดปกติได้ แต่หากปริมาณประจำเดือนมีมากร่วมด้วย หรือมีปวดท้องน้อยมาก หรือเลือดออกนานเกิน 10 วัน แนะนำว่าควรไปพบสูติ-นรีแพทย์เพื่อตรวจหาสาเหตุค่ะ